
RĪGAS 92. VIDUSSKOLA
Ulbrokas iela 3, Rīga, LV-1021, tālrunis 67043448, e‑pasts: r92vs@riga.lv


REGLAMENTS
 

Rīgā


	08.10.2026.
	
	Nr. VS92-26-3-rgs





Skolas padomes reglaments

Izdots saskaņā ar LR Vispārējās izglītības
likumu un Skolas nolikuma 9. un 56. punktu

                                               I. Vispārīgie jautājumi
1. Rīgas 92. vidusskolas padome (turpmāk – Padome) ir koleģiāla institūcija, kura darbojas saskaņā ar Skolas nolikumu un šo reglamentu.
2. Padomes reglamentu izdod Padome un saskaņo ar skolas direktoru.
II. Skolas padomes darbības mērķi un galvenie uzdevumi
3. Padomes darbības mērķis ir nodrošināt vecāku vai personu, kas realizē aizgādību (turpmāk – vecāku) un skolas sadarbību, lai nodrošinātu izglītības programmu īstenošanu, mācību un audzināšanas procesa efektivitāti, sadarbību ar sabiedrību.
4. Padomes uzdevumi:
4.1. sniegt priekšlikumus skolas attīstībai;
4.2. piedalīties izglītības procesa un tā rezultātu apspriešanā un sniegt priekšlikumus izglītības kvalitātes uzlabošanai;
4.3. sniegt priekšlikumus jautājumos par izglītojamo un darbinieku tiesībām un pienākumiem;
4.4. sniegt priekšlikumus par skolas darba organizāciju un izglītības programmu īstenošanu;
4.5. informēt par savu darbību un pieņemtajiem lēmumiem;
4.6. risināt ar skolas darbību saistītus organizatoriskus jautājumus, tai skaitā jautājumus par skolas rīkotajiem pasākumiem;
4.7. veicināt skolas sadarbību ar sabiedrību;
4.8. lemt par mācību un audzināšanas procesā izmantojamo metožu un informācijas, tajā skaitā mācību līdzekļu un materiālu, atbilstību Izglītības likuma mērķī ietvertajai izglītojamā tikumiskās attīstības nodrošināšanai, kā arī tikumiskās audzināšanas vadlīnijām.
                                 III. Padomes sastāvs un izveidošanas kārtība
5. Izveidošanas kārtība:
5.1. klases vecāku sapulcēs izvirza pārstāvjus uz klašu vecāku pārstāvju sanāksmi;
5.2. klašu vecāku pārstāvju sanāksmē ievel vecāku pārstāvjus Padomē;
5.3. pedagogu pārstāvjus Padomei ievel pedagogu sanāksmē;
5.4. izglītojamo pārstāvi Padomei izvirza skolēnu pašpārvalde;
5.5. Padomē ievēlētais vecāks beidz savu darbību Padomē tad, ja skolā beidzis mācīties viņa bērns vai viņš ir izteicis vēlēšanos izstāties no Padomes.
6. Skolas padomes sastāvā ir:
6.1. divpadsmit vecāku pārstāvji no klašu paralēlēm, kuri nav skolas darbinieki;
6.2. trīs pedagogu pārstāvji (sākumskola, pamatskola, vidusskola), kuri nepārstāv skolas vadību un nav izglītojamo vecāki;
6.3. skolēnu pašpārvaldes prezidents;
6.4. izglītojamo pārstāvis;
6.5. skolas direktors (bez balss tiesībām);
6.6. izglītības iestādes dibinātājs.
6.7. Vecāku pārstāvji Padomē  ir vairākumā.
6.8. Padomes vadītāju ievel no vecāku pārstāvju vidus.
6.9. Padomes sastāvs tiek aktualizēts katra mācību gada sākumā.
IV. Padomes darba organizācija
7. Padomes darbu organizē un vada Skolas padomes priekšsēdētājs.
8. Padomes priekšsēdētājs:
8.1. organizē Padomes darbu saskaņā ar Padomes apstiprinātu darba plānu;
8.2. apstiprina Padomes sēžu darba kārtību, sasauc un vada Padomes sēdes;
8.3. sniedz pārskatu skolas vecāku sapulcēs par Padomes darbu;
8.4. ir tiesīgs pieprasīt un saņemt no skolas direktora un dibinātāja (pašvaldības) ar skolas darbību saistītos dokumentus un informāciju;
8.5. ir tiesīgs pieprasīt skolas direktoram un dibinātājam (pašvaldībai) sniegt pārskatu vai informāciju par skolas darbības jautājumiem.
9. Padomes sēdes notiek divas reizes gadā vai pēc nepieciešamības.
10. [bookmark: _Hlk242352609]Padome nav tiesīga mainīt Skolas direktora rīkojumus.
11. [bookmark: _Hlk242352812]Padomes lēmumi ir spēkā, ja sēdē piedalās vismaz puse no Skolas padomes sastāva. 
12. Balsošana var būt gan atklāta, gan aizklāta. Balsojums stājas spēkā, ja “par” balso absolūtais vairākums klātesošo kopā ar klāt neesošo Padomes locekļu iepriekš saņemtiem balsojumiem. Vienāda balsojuma gadījumā, noteicošā ir Padomes priekšsēdētāja balss.
13. Padomes sēdes protokolē. 
14. Padomes sēžu protokolus noformē un glabā atbilstoši normatīvo aktu prasībām.
15. Padomes locekļiem ir tiesības iepazīties ar Padomes sēžu protokoliem.
16. Par Padomē pieņemtajiem lēmumiem skolas direktors nepieciešamības gadījumā informē pedagogus, izglītojamos un viņu vecākus.
17. Nepieciešamības gadījumā Padome var rīkot atklātās sēdes, pieaicinot skolas darbiniekus, izglītojamos un vecākus. 
18. Padome ir tiesīga veidot interešu grupas un institūcijas, tajās iesaistot skolas vecākus un izglītojamos.
V. Noslēguma jautājumi
19. Izmaiņas un papildinājumus padomes reglamentā apstiprina padomes sēdē, saskaņojot ar skolas direktoru.
20. Atzīt par spēku zaudējušu Rīgas 92. vidusskolas 2019. gada 4. oktobra reglamentu Nr.VS92-19-3-rgs “Skolas padomes reglaments”.
21. Reglaments apspriests un apstiprināts Skolas padomes sēdē 2026. gada 24. septembrī.


[bookmark: _Hlk30161821]Skolas padomes priekšsēdētājs	Kristīne Lobova

